CELEX: 32011R0258
Language: bg
Date: 2011-03-16 00:00:00
Title: Регламент (ЕС) № 258/2011 на Комисията от 16 март 2011 година за налагане на временно антидъмпингово мито върху вноса на керамични плочки с произход от Китайската народна република

17.3.2011   
            
            
               BG
            
            
               Официален вестник на Европейския съюз
            
            
               L 70/5
            
         РЕГЛАМЕНТ (ЕС) № 258/2011 НА КОМИСИЯТА
   от 16 март 2011 година
   за налагане на временно антидъмпингово мито върху вноса на керамични плочки с произход от Китайската народна република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз (наричан по-долу „Съюзът“),
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-долу „основният регламент“), и по-специално член 7 от него,
   след консултация с консултативния комитет,
   като има предвид, че:
   А.   ПРОЦЕДУРА
   
   1.   Започване на процедура
   
   
               (1)
            
            
               На 19 юни 2010 г. Европейската комисия (наричана по-долу „Комисията“) обяви чрез известие, публикувано в Официален вестник на Европейския съюз
                   (2) (наричано по-долу „известието за започване“), започването на антидъмпингова процедура във връзка с вноса в Съюза на керамични плочки с произход от Китайската народна република (наричана по-долу „Китай“ или „засегнатата държава“).
            
         
               (2)
            
            
               Антидъмпинговата процедура бе започната вследствие на жалба, подадена от CET, Федерацията на европейските производители на керамични плочки (наричана по-долу „жалбоподателите“) от името на 69 производители, които представляват 30 % от общото производство на керамични плочки в Съюза. В жалбата се съдържаха prima facie доказателства за дъмпинг на посочения продукт и за произтичаща от него съществена вреда, което бе счетено за достатъчно основание за започване на процедура.
            
         2.   Страни, засегнати от процедурата
   
   
               (3)
            
            
               Комисията официално уведоми жалбоподателите, другите известни производители от Съюза, известните производители износители от Китай, представителите на Китай, известните вносители и ползватели за започването на процедурата. Комисията уведоми също така производителите в Съединените американски щати (наричани по-долу „САЩ“), Нигерия, Бразилия, Турция, Индонезия и Тайланд, тъй като тези страни бяха разгледани като варианти за държава аналог. На заинтересованите страни беше предоставена възможност да изложат становищата си в писмена форма и да поискат изслушване в срока, посочен в известието за започване на антидъмпингова процедура. Всички заинтересовани страни, които пожелаха и показаха, че имат конкретни основания да бъдат изслушани, получиха това право.
            
         
               (4)
            
            
               С оглед на видимо големия брой производители износители в Китай, несвързани вносители и производители от Съюза в известието за започване бе предвидено изготвянето на представителна извадка за установяване на дъмпинга и вредата в съответствие с член 17 от основния регламент. За да може Комисията да определи доколко е наложително изготвянето на представителна извадка и ако случаят се окаже такъв, да подбере извадка, всички известни производители износители от Китай и производители от Съюза бяха приканени да се представят пред Комисията и да предоставят, както се посочва в известието за започване на процедурата, основни сведения за дейността си, свързана с разглеждания продукт, в периода от 1 април 2009 г. до 1 март 2010 г. Проведена бе консултация и с властите на Китай.
            
         2.1.   Изготвяне на представителна извадка от китайски производители износители
   
   
               (5)
            
            
               В процеса на изготвяне на представителната извадка бяха получени сто и пет валидни отговора от производители износители от Китай, които представляват 47 % от вноса през периода на разследване, както е определено в съображение 24 по-долу. Поради това степента на съдействие се счита за висока.
            
         
               (6)
            
            
               В съответствие с член 17, параграф 1 от основния регламент Комисията подбра представителна извадка от производители износители, въз основа на най-големия представителен обем на износа на разглеждания продукт за Съюза, чието разследване беше възможно в рамките на наличното време. Подбраната представителна извадка се състоеше от три групи, които представляваха 10 индивидуални производителя, 14,4 % от общия обем на износа от Китай за Съюза и 31,3 % от общия обем на оказалите съдействие износители по време на ПР. За подбора на представителната извадка бяха проведени консултации със засегнатите страни и китайските власти в съответствие с член 17, параграф 2 от основния регламент. Във връзка с предложената представителна извадка бяха получени редица коментари. Коментарите, които бяха счетени за уместни, бяха взети предвид при подбора на окончателната представителна извадка.
            
         2.2.   Изготвяне на представителна извадка от производители от Съюза
   
   
               (7)
            
            
               В писмо, изпратено до Комисията, Федерацията на европейските производители на керамични плочки (CET) потвърди, че всички дружества, подали жалба, са се съгласили да бъдат включени в представителната извадка. Предвид и останалите дружества, които се представиха, Комисията получи информация от страна на 73 производители от Съюза.
            
         
               (8)
            
            
               При изготвянето на представителната извадка бе взета предвид високата степен на фрагментираност на сектора на керамичните плочки. За да се гарантира, че резултатите на големите дружества няма да доминират по време на анализа на вредата и че положението на малките дружества, които заедно представляват основният дял от производството на Съюза, е надлежно взето предвид, се счита, че всички сегменти, т.е. малките, средните и големите дружества следва да бъдат представени в представителната извадка.
            
         
               (9)
            
            
               На базата на обема на годишната продукция бяха установени три сегмента:
               —   сегмент 1: големи дружества (с продукция над 10 милиона m2),
               —   сегмент 2: средни дружества (с продукция между 5 и 10 милиона m2),
               —   сегмент 3: малки дружества (с продукция под 5 милиона m2).
            
         
               (10)
            
            
               При анализа на микроикономическите показатели резултатите на включените в представителната извадка дружества в съответния сегмент бяха претеглени в съответствие с дела на този сегмент в общото производство на Съюза (като се използва специфичната тежест на всеки сектор в общия сектор на керамичните плочки). Съгласно информацията, събрана по време на разследването, производителите от сегменти 1 и 2 са представлявали по около една четвърт от общото производство в Съюза, докато производителите от сектор 3 са представлявали приблизително половината от общото производство в Съюза. Над 350 дружества принадлежат към сегмента на малките предприятия. Над 40 дружества принадлежат към сегмента на средните предприятия и над 20 — към сектора на големите предприятия.
            
         
               (11)
            
            
               В представителната извадка бяха включени десет дружества. Те са най-големите дружества от всеки един от трите сегмента с оглед на продажбите, продукцията и географското разположение. От включените в представителната извадка дружества едно принадлежи към сегмента на големите дружества, четири — към сектора на средните дружества и пет — към сектора на малките дружества. Подбраните дружества са базирани в шест държави-членки (Италия, Испания, Полша, Португалия, Германия и Франция), които заедно представляват 90 % от общото производство на Съюза. Тази извадка представлява 24 % от общото производство на оказалите съдействие производители и 7 % от общото производство на Съюза.
            
         
               (12)
            
            
               По време на разследването едно включено в представителната извадка дружество от Полша реши да преустанови съдействието си на разследването. Комисията не успя да получи съдействие от нито един друг производител, базиран в Полша.
            
         
               (13)
            
            
               Независимо от оттеглянето на полския производител, нивото на представителност на извадката остана високо с оглед на всички критерии, посочени в съображения 8 и 10. Вследствие на това беше взето решение, че процедурата може да продължи с представителна извадка от девет производители от пет държави-членки.
            
         
               (14)
            
            
               Жалбоподателите поискаха имената им да останат поверителни. Комисията прие това искане.
            
         2.3.   Изготвяне на представителна извадка от вносители
   
   
               (15)
            
            
               Комисията получи 24 отговора от вносители. Трима големи производители бяха изключени от процеса по изготвяне на представителната извадка: двама свързани китайски износители и един свързан производител от Съюза (обемът на вноса е ограничен в сравнение с общия обем на продажбите на този производител).
            
         
               (16)
            
            
               Несвързаните вносители, оказали съдействие, представляват около 6 % от общия обем на вноса от Китай.
            
         
               (17)
            
            
               В представителната извадка бяха включени седем дружества, представляващи 95 % от вноса, извършен от несвързани дружества, оказали съдействие. Едно от тези дружества бе и ползвател на разглеждания продукт. Извадката бе представителна и от гледна точка на географското разпределение. Представителната извадка включва следователно държави-членки, които представляват повече от 49 % от вноса в Съюза, което свидетелства за нейната представителност.
            
         2.4.   Отговори на въпросниците и проверки
   
   
               (18)
            
            
               За да се даде възможност на включените в представителната извадка производители износители от Китай, ако пожелаят, да подадат заявление за третиране като дружество, работещо в условията на пазарна икономика (наричано по-долу „ТДПИ“), или за индивидуално третиране (наричано по-долу „ИТ“), Комисията изпрати формуляри за заявление на включените в представителната извадка производители износители. Една група производители износители поиска ТДПИ по силата на член 2, параграф 7 от основния регламент или ИТ, в случай че разследването установи, че не отговарят на условията за ТДПИ. Другите групи производители износители поискаха само ИТ.
            
         
               (19)
            
            
               Заявления за индивидуално разследване бяха получени от осем дружества или групи несвързани дружества, невключени в представителната извадка. Разглеждането на тези заявления на временния етап щеше да бъде прекалено трудно. Решението дали да бъде извършено индивидуално разследване на някое от тези дружества или не ще бъде взето на окончателния етап от процедурата.
            
         
               (20)
            
            
               Комисията изпрати въпросници на включените в представителната извадка производители износители, както и на невключените в представителната извадка производители износители, които заявиха намерението си да поискат индивидуално разследване по силата на член 17, параграф 3 от основния регламент, на включените в представителната извадка производители от Съюза, на оказалите съдействие несвързани вносители и на всички известни ползватели в Съюза.
            
         
               (21)
            
            
               Отговори на въпросника бяха получени от три включени в представителната извадка групи от производители износители, от осем невключени в представителната извадка производители износители или групи от производители износители, от девет включени в представителната извадка производители от Съюза и от петима вносители, несвързани с производител износител. Изявления бяха получени и от Европейската асоциация на производителите (Cerame-Unie), националните асоциации на производителите, вносителите, асоциациите на вносителите и ползвателите.
            
         
               (22)
            
            
               Комисията поиска и провери цялата информация, която счете за необходима за целите на анализа на ТДПИ/ИТ и за временното определяне на дъмпинга, произтичащата от него вреда и интереса на Съюза, и извърши проверки на място в помещенията на девет включени в представителната извадка производители от Съюза и следните дружества:
               
                           а)
                        
                        
                           
                              Производители износители от Китай
                           
                           
                                       —
                                    
                                    
                                       Becarry Group, съставена от:
                                       
                                                   —
                                                
                                                
                                                   Foshan Becarry Ceramics Co., Ltd
                                                
                                             
                                                   —
                                                
                                                
                                                   Heyuan Becarry Ceramics Co., Ltd
                                                
                                             
                                                   —
                                                
                                                
                                                   Heyuan Hairi Ceramic Co., Ltd
                                                
                                             
                                                   —
                                                
                                                
                                                   Shandong Yadi Ceramics Co., Ltd
                                                
                                             
                                 
                                       —
                                    
                                    
                                       Xinruncheng Group, съставена от:
                                       
                                                   —
                                                
                                                
                                                   Guangdong Xinruncheng Ceramics Co. Ltd
                                                
                                             
                                                   —
                                                
                                                
                                                   Foshan City Nanhai Chongfa Ceramics Co. Ltd
                                                
                                             
                                 
                                       —
                                    
                                    
                                       Wonderful Group, съставена от:
                                       
                                                   —
                                                
                                                
                                                   Dongguan City Wonderful Ceramics Industrial Park Co., Ltd
                                                
                                             
                                                   —
                                                
                                                
                                                   Guangdong Jiamei Ceramics Co., Ltd
                                                
                                             
                                                   —
                                                
                                                
                                                   Qingyuan Gani Ceramics Co. Ltd
                                                
                                             
                                                   —
                                                
                                                
                                                   Foshan Gani Ceramics Co. Ltd
                                                
                                             
                                                   —
                                                
                                                
                                                   Giavelli S.r.l., свързан италиански вносител
                                                
                                             
                                 
                     
                           б)
                        
                        
                           
                              Търговци в Китай
                           
                           
                                       —
                                    
                                    
                                       Foshan Changwei Enterprise Co., Ltd.
                                    
                                 
                     
                           в)
                        
                        
                           
                              Търговци в Хонконг
                           
                           
                                       —
                                    
                                    
                                       Cayenne Trading International Ltd.
                                    
                                 
                                       —
                                    
                                    
                                       Great Prosperity Development Ltd.
                                    
                                 
                                       —
                                    
                                    
                                       Good East Development Ltd.
                                    
                                 
                     
                           г)
                        
                        
                           
                              Несвързани вносители
                           
                           
                                       —
                                    
                                    
                                       Enmon GmbH, Германия
                                    
                                 
                     
                           д)
                        
                        
                           
                              Национални асоциации на производителите
                           
                           
                                       —
                                    
                                    
                                       Confindustria Ceramica (Италия)
                                    
                                 
                                       —
                                    
                                    
                                       Испанска асоциация на производителите на керамични плочки (ASCER)
                                    
                                 
                                       —
                                    
                                    
                                       APICER (Португалия)
                                    
                                 
                     
         
               (23)
            
            
               С оглед на необходимостта от установяване на нормална стойност за производителите износители от Китай, на които не би могло да се даде ТДПИ, в помещенията на двамата производители беше извършена проверка на място, за да се установи нормалната стойност, въз основа на данните за САЩ като държава аналог. Тези производители поискаха запазване на поверителност относно тяхната идентичност.
            
         3.   Период на разследване
   
   
               (24)
            
            
               Разследването на дъмпинга и вредата обхвана периода от 1 април 2009 г. до 31 март 2010 г. (наричан по-долу „периодът на разследване“ или „ПР“). Проучването на тенденциите, имащи отношение към оценката на вредата, обхвана периода от 1 януари 2007 г. до края на периода на разследване (наричан по-долу „разглежданият период“).
            
         Б.   РАЗГЛЕЖДАН ПРОДУКТ И СХОДЕН ПРОДУКТ
   
   1.   Разглеждан продукт
   
   
               (25)
            
            
               Разглежданият продукт са лакирани/емайлирани и нелакирани/неемайлирани плочки и плочи за настилане или облицоване, от керамика; лакирани/емайлирани и нелакирани/неемайлирани кубчета, парчета и подобни артикули за мозайки, от керамика, дори върху подложка (наричани по-долу „керамични плочки“ или „разглеждания продукт“), класирани понастоящем в кодове по КН 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 и 6908 90 99.
            
         
               (26)
            
            
               Керамичните плочки се използват основно в строителната индустрия за облицоване на стени и подове.
            
         2.   Сходен продукт
   
   
               (27)
            
            
               Една от страните заяви, че продуктът, внесен от Китай, и този, произведен от промишлеността на Съюза, не са съпоставими.
            
         
               (28)
            
            
               Следва да се припомни, че Комисията базира сравнението на цените на различни видове на продукта, които се отличават по контролния номер на продукта, съставен от осем знака.
            
         
               (29)
            
            
               Въпросната страна изложи своите аргументи по време на изслушване пред служителя по изслушванията. Съгласно тези аргументи липсата на съпоставимост се дължала на разлика в технологиите, материалите, полирането и дизайна, използвани за производството на плочки в Съюза и Китай. Напреднали в технологично отношение производствени линии са позволили произвеждането на висококачествени плочки със ситопечат и различни цветове. Дружеството поясни, че са използвани различни печатни технологии за ситопечат, ротативен печат и мастиленоструен печат.
            
         
               (30)
            
            
               Въпреки исканията за по-подробни сведения по отношение на всички тези аспекти на съпоставимостта на продукта, страната не подкрепи с доказателства своите твърдения. Аргументът за подобряване на съпоставимостта също не бе подкрепен с доказателства. Освен това самата страна призна, че видовете на продукта, засегнати от евентуалното добавяне на четирите предложени критерия, представляват само 0,5 % от пазара на плочки. Както бе посочено в доклада, изготвен от служителя по изслушванията, в който се обобщава позицията на засегнатото дружество, останалите 99,5 % от продуктите със същите контролни номера на продукта са били сходни.
            
         
               (31)
            
            
               Както бе посочено по-горе, страната не подкрепи с доказателства необходимостта от въвеждане на допълнителни критерии и не обясни тяхното потенциално отражение върху цените. Поради това, с оглед на пренебрежимо малкия пазарен дял на разглежданите видове на продукта и категоричното съгласие на страната, че 99,5 % от плочките с разглежданите контролни номера на продукта са били съпоставими, искането за добавяне на допълнителни критерии към структурата на контролните номера на продукта трябваше да бъде временно отхвърлено.
            
         
               (32)
            
            
               Прави се заключението, че разглежданият продукт, продуктът, произвеждан и продаван на вътрешния пазар на Китай и на вътрешния пазар на САЩ, които временно бяха приети за държава аналог, както и продуктът, произвеждан и продаван в Съюза от производителите от Съюза, имат еднакви основни физични и технически характеристики, както и едни и същи основни приложения. Поради това те временно се считат за сходни по смисъла на член 1, параграф 4 от основния регламент.
            
         В.   ДЪМПИНГ
   
   1.   Третиране като дружество, работещо в условията на пазарна икономика (ТДПИ)
   
   
               (33)
            
            
               Съгласно член 2, параграф 7, буква б) от основния регламент при антидъмпинговите разследвания относно вноса с произход от Китай нормалната стойност се определя в съответствие с параграфи 1—6 от същия член за производителите, за които се установи, че отговарят на критериите по член 2, параграф 7, буква в) от основния регламент. Накратко и единствено с цел по-лесна справка тези критерии са изложени обобщено по-долу:
               
                           1.
                        
                        
                           бизнес решенията се вземат в отговор на сигнали от пазара без значителна държавна намеса и разходите отразяват пазарните стойности;
                        
                     
                           2.
                        
                        
                           дружествата имат ясен основен комплект счетоводна документация, която се подлага на независим одит в съответствие с международните счетоводни стандарти и се прилага във всички случаи;
                        
                     
                           3.
                        
                        
                           няма съществени нарушения, пренесени от предишната система на непазарна икономика;
                        
                     
                           4.
                        
                        
                           законодателството относно несъстоятелност и собственост гарантира стабилност и правна сигурност; и
                        
                     
                           5.
                        
                        
                           конвертирането на паричните единици се извършва по пазарния курс.
                        
                     
         
               (34)
            
            
               Две групи производители износители от Китай поискаха ТДПИ в съответствие с член 2, параграф 7 от основния регламент.
            
         
               (35)
            
            
               Беше установено, че страните (двама производители — един китайски търговец и един търговец от Хонконг), които, според твърдения, са образували една от тези групи, всъщност не са били свързани. При тези обстоятелства заявленията за ТДПИ на тези двама китайски производители (Becarry Group и Shandong Yadi Ceramics Co., Ltd) бяха обработени поотделно.
            
         
               (36)
            
            
               Що се отнася до другата група от дружества, а именно Wonderful Group, съставена от две групи производители, които са свързани помежду си, тъй като са притежавани от едно и също холдингово дружество, само една от свързаните групи поиска ТДПИ, а другата поиска единствено ИТ. Тъй като критериите за получаване на ТДПИ трябва обаче да бъдат изпълнени от всички дружества в една и съща група, това искане за ТДПИ бе непълно и следователно не бе взето предвид. Следователно на групата не бе предоставено ТДПИ.
            
         
               (37)
            
            
               Във връзка с Becarry Group и що се отнася до първия критерий разследването установи, че на търговския лиценз на производителя е било наложено ограничение на продажбите за износ, което е било приложено на практика. Поради това бе счетено, че решенията за продажби не са били вземани свободно, а са били обект на значителна държавна намеса. Освен това за редица дружества в групата разследването не успя да установи дали дружеството е разполагало с първоначален капитал и ако това е било така, кой го е финансирал. По отношение на втория критерий счетоводната документация разкри редица сериозни пропуски, които не бяха посочени в одитния доклад. И на последно място — по отношение на третия критерий бе установено наличието на редица нарушения, пренесени от системата с непазарна икономика, тъй като основни активи не са били правилно отразени или амортизирани в счетоводната документация и не бе представено доказателство, че дружеството е платило за правото си за ползване на земята.
            
         
               (38)
            
            
               Във връзка с Shandong Yadi Ceramics Co., Ltd по отношение на първия критерий разследването установи, че дружеството не е могло да докаже дали е разполагало с първоначален капитал при създаването си и ако това е било така, кой го е финансирал. Поради това не би могло да се изключи, че част от финансирането е била предоставено от държавата. Що се отнася до втория критерий счетоводната документация разкри сериозни пропуски, които не са били посочени в одитния доклад, поради което се счита, че сметките не са били одитирани в съответствие с международните счетоводни стандарти. И на последно място, по отношение на третия критерий бе установено наличието на редица нарушения, пренесени от системата с непазарна икономика, тъй като дружеството не успя да представи доказателство, че е заплатило за правото на ползване на земята или за заплащането на определени активи.
            
         
               (39)
            
            
               Комисията разгласи констатациите относно ТДПИ на засегнатите производители износители, на китайските власти и на жалбоподателите и ги покани да изпратят коментари.
            
         
               (40)
            
            
               След разгласяването на констатациите относно ТДПИ бяха получени коментари от двамата включени в представителната извадка производители износители, на които не бе предоставено ТДПИ. Тези коментари обаче не бяха от такова естество, че да променят констатациите в тази връзка, тъй като те опровергават само част от констатациите и не привеждат допълнителни доказателства в подкрепа на коментарите.
            
         2.   Индивидуално третиране (ИТ)
   
   
               (41)
            
            
               В съответствие с член 2, параграф 7, буква a) от основния регламент за държавите, попадащи в обхвата на посочения член, се установява приложимо за цялата държава мито, ако бъде взето решение за това, освен в случаите, когато дружествата са в състояние да докажат, че отговарят на критериите, определени в член 9, параграф 5 от основния регламент. Накратко и единствено с цел по-лесна справка тези критерии са изложени обобщено по-долу:
               
                           —
                        
                        
                           при изцяло или частично контролирани от чуждестранни лица предприятия или при съвместни предприятия износителите имат право да репатрират капитала и печалбите,
                        
                     
                           —
                        
                        
                           експортните цени и количества и условията и параметрите на продажба се определят свободно,
                        
                     
                           —
                        
                        
                           повечето от акциите принадлежат на частни лица. Държавните служители, участващи в борда на директорите или заемащи ключови позиции в управлението, са или малцинство, или трябва да се докаже, че дружеството въпреки това е достатъчно независимо от държавна намеса,
                        
                     
                           —
                        
                        
                           обмяната на валута се извършва по пазарен курс, и
                        
                     
                           —
                        
                        
                           държавната намеса не е такава, че да позволи заобикаляне на мерките, ако на отделните износители се определят различни митнически ставки.
                        
                     
         
               (42)
            
            
               Включените в представителната извадка производители износители, поискали ТДПИ — Becarry Group и Shandong Yadi Ceramics Co., Ltd, поискаха и ИТ, в случай че не им бъде предоставено ТДПИ. Wonderful Group и Xinruncheng Group също поискаха ИТ.
            
         
               (43)
            
            
               По отношение на Becarry Group бе установено, че продажбите не са били свободно определяни поради ограничението на продажбите за износ, посочено в съображение 37 по-горе, и неговото искане за ИТ бе следователно отхвърлено.
            
         
               (44)
            
            
               По отношение на другите производители износители бе установено, че те отговарят на условията, заложени в член 9, параграф 5 от основния регламент, и следователно биха могли да получат ИТ. Поради това, въз основа на наличната информация беше направена временна преценка, че следните включени в представителната извадка китайски производители износители отговарят на всички изисквания за ИТ, изложени в член 9, параграф 5 от основния регламент:
               
                           —
                        
                        
                           Shandong Yadi Ceramics Co., Ltd
                        
                     
                           —
                        
                        
                           Xinruncheng Group
                        
                     
                           —
                        
                        
                           Wonderful Group
                        
                     
         3.   Нормална стойност
   
   а)   Избор на държава аналог
   
   
               (45)
            
            
               Съгласно член 2, параграф 7, буква а) от основния регламент нормалната стойност за производителите износители, на които не е предоставено ТДПИ, се установява въз основа на цените на вътрешния пазар или на конструираната нормална стойност в държава аналог.
            
         
               (46)
            
            
               В известието за започване на антидъмпингова процедура Комисията посочи намерението си да използва САЩ като подходяща държава аналог за установяването на нормалната стойност за Китай и прикани заинтересованите страни да коментират този избор.
            
         
               (47)
            
            
               Бяха получени известен брой коментари и беше предложено няколко други държави-членки да послужат като алтернатива, а именно Бразилия, Турция, Нигерия, Тайланд и накрая Индонезия.
            
         
               (48)
            
            
               Вследствие на това Комисията реши да потърси съдействие от страна на известни производители от тези държави, в това число и САЩ. На въпросника обаче отговориха само двама производители на разглеждания продукт в САЩ. Един тайландски производител също изпрати непълен отговор на въпросника; така или иначе обаче неговата продуктова гама не беше напълно съпоставима с тази на оказалите съдействие китайски производители.
            
         
               (49)
            
            
               Разследването разкри, че САЩ са представлявали конкурентен пазар за разглеждания продукт. Редица производители са били активни на вътрешния пазар на САЩ и обемът на вноса е бил висок. Разследването разкри освен това, че керамичните плочки с произход от Китай и САЩ имат по същество еднакви физически характеристики и приложения и че производствените процеси са сходни.
            
         
               (50)
            
            
               Предвид факта, че пазарът на САЩ се характеризира основно с внос, бе посочено, че керамичните плочки, произведени в САЩ, и тези, произведени в Китай, обхващат различни сегменти от пазара. Поради това видовете на продукта, произведени на вътрешния пазар, които биха послужили като основа за установяването на нормалната стойност, не биха били съпоставими с видовете на продукта, изнесени от Китай за Съюза. Разследването обаче разкри, че производството в САЩ обхваща широка гама от видове на продукта, съпоставими с тези, произвеждани и изнасяни от Китай, както е посочено в съображение 49 по-горе.
            
         
               (51)
            
            
               Заявено бе също така, че САЩ вероятно са били относително малък участник на световния пазар на керамични плочки. През 2009 г. обаче в САЩ са били произведени близо 600 милиона m2, което се счита за значително количество. За сравнение — Китай, който е най-големият производител в света, е произвел за същия период 2 милиарда m2.
            
         
               (52)
            
            
               Една страна заяви, че САЩ разполагат със строги стандарти за качество и ефикасни нетарифни бариери за китайския внос. Разследването обаче разкри, че, както бе посочено по-горе, обемът на вноса от Китай в САЩ е бил висок и е представлявал основният дял от вътрешното потребление на САЩ. Поради това твърдението, че нетарифните бариери в САЩ имат отражение върху бюджета, а оттам и върху конкуренцията, бе отхвърлено.
            
         
               (53)
            
            
               Данните, включени в отговорите на двамата оказали съдействие производители от САЩ, бяха проверени на място. В крайна сметка бяха взети под внимание само данните от единия от посетените производители, тъй като те бяха счетени за надеждна информация, въз основа на която би могла да се базира нормалната стойност. Данните от втория посетен производител бяха сметнати за ненадеждни и трябваше да бъдат пренебрегнати, тъй като този производител е докладвал само за част от своите продажби на вътрешния пазар и разходите не можеха да бъдат напълно приравнени към сметките.
            
         
               (54)
            
            
               Поради това бе направено временното заключение, че САЩ са подходящ и обоснован избор за държава аналог съгласно член 2, параграф 7 от основния регламент.
            
         б)   Определяне на нормалната стойност
   
   
               (55)
            
            
               В съответствие с член 2, параграф 7, буква а) от основния регламент нормалната стойност беше установена въз основа на проверената информация, получена от производителя в държавата аналог.
            
         
               (56)
            
            
               Беше установено, че продажбите на вътрешния пазар на производителя от САЩ на сходния продукт са представителни по отношение на обема в сравнение с обема на разглеждания продукт, изнасян за Съюза от оказалите съдействие производители износители.
            
         
               (57)
            
            
               По време на периода на разследване беше установено, че продажбите на вътрешния пазар на несвързани клиенти се извършват при обичайни търговски условия за всички видове на сходния продукт, произвеждани от производителя от САЩ. При все това, поради разлики в качеството между сходния продукт, произвеждан и продаван в САЩ, и разглеждания продукт, изнасян от КНР за Съюза, за някои видове на продукта бе счетено за по-подходящо да се конструира нормална стойност, за да може да се вземат предвид тези разлики и да се гарантира обективно сравнение, както е описано в съображение 61.
            
         
               (58)
            
            
               Нормалната стойност бе конструирана, като към производствените разходи на производителя от САЩ бяха добавени разходите за реализация, общите и административните разходи (наричани по-нататък „РРОАР“) и печалбата. Съгласно член 2, параграф 6 от основния регламент размерът на разходите за реализация, общите и административните разходи и размерът на печалбата се определят на основата на действителните данни за производството и продажбите на сходния продукт при обичайни търговски условия, извършени от производителя от САЩ.
            
         в)   Експортни цени на производителите износители
   
   
               (59)
            
            
               Експортните цени на включените в представителната извадка китайски износители са били основани на действително платените или дължимите експортни цени на първия независим клиент. Когато продажбите са били осъществени посредством свързан вносител в Съюза, цените бяха конструирани съгласно член 2, параграф 9 от основния регламент. Бяха направени корекции за всички разходи, извършени в периода между вноса и препродажбата, включително за разходите за реализация, общите и административните разходи и печалбата. По отношение на маржа на печалбата беше използвана печалбата, реализирана от несвързан вносител на разглеждания продукт, тъй като действителната стойност на печалбата на свързания вносител бе сметната за ненадеждна поради връзката между производителя износител и свързания вносител.
            
         г)   Сравнение
   
   
               (60)
            
            
               Дъмпинговите маржове бяха определени чрез сравнение на отделните експортни цени франко завода на включените в представителната извадка износители с продажните цени на вътрешния пазар или с конструираната нормална стойност, в зависимост от случая.
            
         
               (61)
            
            
               За да се осигури обективно сравнение между нормалната стойност и експортната цена, под формата на корекции надлежно бяха отчетени разликите, които влияят върху цените и върху тяхната съпоставимост, в съответствие с член 2, параграф 10 от основния регламент. Нормалната стойност бе коригирана, за да се вземат предвид разликите в характеристиките (дължащи се основно на логото ОЕМ) и разликите в качеството за някои видове, които не са произведени от производителя в държавата аналог (например най-ниската цена за непорцеланови плочки). Допълнителни корекции бяха направени по отношение на разходите за навло, застраховка, обработка и допълнителни разходи, опаковане, кредити, банкови такси и комисиони във всички случаи, при които те бяха счетени за обосновани, точни и подкрепени от проверени доказателства.
            
         4.   Дъмпингови маржове
   
   а)   За оказалите съдействие производители износители, включени в представителната извадка, на които бе предоставено ИТ
   
   
               (62)
            
            
               Съгласно член 2, параграфи 11 и 12 от основния регламент дъмпинговите маржове за оказалите съдействие производители износители, включени в представителната извадка, на които бе предоставен статут за ИТ, бяха определени въз основа на сравнение между среднопретеглената нормална стойност, определена за държавата аналог, и среднопретеглената експортна цена на всяко дружество на разглеждания продукт за Съюза, както е установена по-горе.
            
         
               (63)
            
            
               Въз основа на това временните дъмпингови маржове, изразени като процент от цената CIF на границата на Съюза преди облагането с мито, са, както следва:
               
                            
                        
                        
                           Временен дъмпингов марж
                        
                     
                           Group Xinruncheng
                        
                        
                           35,5 %
                        
                     
                           Shandong Yadi Ceramics Co., Ltd
                        
                        
                           36,6 %
                        
                     
                           Wonderful Group
                        
                        
                           26,2 %
                        
                     
         б)   За всички други оказали съдействие производители износители
   
   
               (64)
            
            
               Дъмпинговият марж за оказалите съдействие производители износители в Китай, които не са включени в представителната извадка, бе изчислен като среднопретеглена стойност от дъмпинговите маржове за производителите износители, включени в представителната извадка, в съответствие с член 9, параграф 6 от основния регламент.
            
         
               (65)
            
            
               Дъмпинговият марж за оказалия съдействие производител износител в Китай, включен в представителната извадка, на който не бе предоставено ИТ (Heyuan Becarry Ceramics Co. Ltd), също бе изчислен по начина, описан по-горе в съображение 64.
            
         в)   Всички други (неоказали съдействие) производители износители
   
   
               (66)
            
            
               Дъмпинговият марж за цялата държава, приложим за всички други неоказали съдействие производители износители от Китай, бе определен на базата на най-високия от дъмпинговите маржове, установени за представителен вид на продукта на оказал съдействие производител износител.
            
         
               (67)
            
            
               Въз основа на това временният среднопретеглен дъмпингов марж в представителната извадка и нивото на дъмпинга за цялата държава, изразен като процент от цената CIF на границата на Съюза преди облагането с мито, са, както следва:
               
                           Среднопретеглена стойност в представителната извадка за оказалите съдействие производители износители, които не са включени в представителната извадка и на които не е предоставено ИТ (вж. приложение I)
                        
                        
                           32,3 %
                        
                     
                           Остатък за неоказалите съдействие производители износители
                        
                        
                           73,0 %
                        
                     
         Г.   ВРЕДА
   
   1.   Производство на Съюза и промишленост на Съюза
   
   
               (68)
            
            
               Както бе посочено в съображение 8, промишлеността на керамични плочки е силно фрагментирана. Керамични плочки се произвеждат от над 500 производители.
            
         
               (69)
            
            
               Както бе посочено по-горе, промишлеността на Съюза е разделена на три сегмента: малки, средни и големи дружества. Малките дружества съставляват половината от общото производство на Съюза.
            
         
               (70)
            
            
               Смята се, че данните, предоставени от националните и европейските асоциации, обхващат около 75 % от производството на Съюза. Тези данни бяха подложени на кръстосани проверки с данните, предоставени от отделните производители и националните асоциации, както и с източници на статистически данни, като Prodcom например. Обемът и стойността на останалата продукция бяха екстраполирани на базата на същите източници на информация. Въз основа на това бе установено, че през ПР общото производство на Съюза е възлизало на 895 милиона m2. Всички производители от Съюза (които съставляват общото производство на Съюза) представляват промишлеността на Съюза по смисъла на член 4, параграф 1 и член 5, параграф 4 от основния регламент и по-долу ще бъдат наричани „промишлеността на Съюза“.
            
         2.   Потребление на Съюза
   
   
               (71)
            
            
               Потреблението на Съюза бе определено, като към продажбите на производителите от Съюза на пазара на Съюза бе добавен вносът по данни на Евростат. Данните относно общите продажби на Съюза на разглеждания продукт се основаваха на проверени данни, предоставени от националните и европейските асоциации на производителите. Данните, предоставени от асоциациите и Prodcom, бяха екстраполирани, за да се получи размерът на общите продажби на Съюза.
            
         
               (72)
            
            
               През разглеждания период, т.е. между 2007 г. и ПР, потреблението на Съюза е намаляло с 29 %, като най-значителен спад (13 %) е бил отбелязан между 2007 и 2008 г. През ПР потреблението е намаляло с 8 % в сравнение с 2009 г.
               
                  Таблица 1
               
               
                  Потребление
               
               
                           Обем (в хиляди кв. м)
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           + Общ внос
                        
                        
                           157 232
                        
                        
                           140 715
                        
                        
                           115 676
                        
                        
                           119 689
                        
                     
                           + Продукция на Съюза, продадена на пазара на Съюза
                        
                        
                           1 275 486
                        
                        
                           1 099 092
                        
                        
                           992 204
                        
                        
                           895 140
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              86
                           
                        
                        
                           
                              78
                           
                        
                        
                           
                              70
                           
                        
                     
                           = Потребление
                        
                        
                           1 432 718
                        
                        
                           1 239 807
                        
                        
                           1 107 880
                        
                        
                           1 014 829
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              87
                           
                        
                        
                           
                              77
                           
                        
                        
                           
                              71
                           
                        
                     
                           Годишен спад
                        
                        
                            
                        
                        
                           – 13 %
                        
                        
                           – 11 %
                        
                        
                           – 8 %
                        
                     
         3.   Внос от Китай
   
   3.1.   Обем, пазарен дял и цени на вноса на разглеждания продукт
   
   
               (73)
            
            
               Обемът, пазарният дял и средните цени на вноса от Китай са се развивали, както е посочено по-долу. Количествата и ценовите тенденции се основават на данни от Евростат.
               
                  Таблица 2
               
               
                  Внос от Китай
               
               
                           Обем (в хиляди кв. м)
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Обем на вноса от разглежданата трета страна
                        
                        
                           68 081
                        
                        
                           65 122
                        
                        
                           62 120
                        
                        
                           66 023
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              96
                           
                        
                        
                           
                              91
                           
                        
                        
                           
                              97
                           
                        
                     
                           Годишна основа
                        
                        
                            
                        
                        
                           – 4 %
                        
                        
                           – 5 %
                        
                        
                           + 6 %
                        
                     
                           Пазарен дял на вноса от разглежданата трета страна
                        
                        
                           4,8 %
                        
                        
                           5,3 %
                        
                        
                           5,6 %
                        
                        
                           6,5 %
                        
                     
                           Цена на вноса от разглежданата страна (EUR/m2)
                        
                        
                           4,7
                        
                        
                           4,9
                        
                        
                           4,4
                        
                        
                           4,5
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              105
                           
                        
                        
                           
                              95
                           
                        
                        
                           
                              97
                           
                        
                     
                           Годишна основа
                        
                        
                            
                        
                        
                           + 4 %
                        
                        
                           – 10 %
                        
                        
                           + 2 %
                        
                     
         
               (74)
            
            
               Обемът на общия внос от Китай е намалял с 3 % през разглеждания период и през ПР е възлизал на около 66 милиона m2. Сама по себе си низходящата тенденция е в съответствие с низходящата тенденция в потреблението, но е далеч по-слабо изразена и се е наблюдавала през 2007 г. и 2009 г. Между 2009 г. и ПР обемът на вноса от Китай се е увеличил с 6 %. Освен това, погледнато в светлината на целия разглеждан период, пазарният дял на китайския внос е нараснал с 35 %, от 4,8 % през 2007 г. на 6,5 % през ПР.
            
         
               (75)
            
            
               Цените на китайския внос са намалели с 4 % по време на разглеждания период — от 4,7 EUR/m2 на 4,5 EUR/m2.
            
         3.2.   Подбиване на цените
   
   
               (76)
            
            
               За целите на анализа на подбиването на цените среднопретеглените продажни цени на производителите от Съюза по видове продукти за несвързани клиенти на пазара на Съюза, коригирани на ниво франко завода, бяха сравнени със съответните среднопретеглени цени на вноса от Китай за първия независим клиент на пазара на Съюза, установени на база CIF и съответно коригирани със съществуващите мита и разходите, последващи вноса.
            
         
               (77)
            
            
               Сравнението показа, че по време на ПР вносът на разглеждания продукт е продаван в Съюза на цени, които са подбивали цените на промишлеността на Съюза. Изразено като процент от последните, нивото на подбиване на цените е било между 44 % и 57 %. Изчисленията се основават на данни, предоставени от включените в представителната извадка производители от Съюза и включените в представителната извадка производители износители от Китай.
            
         4.   Внос от трети държави, различни от Китай
   
   
               (78)
            
            
               Обемът на вноса от други трети държави през разглеждания период е показан в таблицата по-долу. Количествата и ценовите тенденции са базирани на данни от Евростат.
               
                  Таблица 3
               
               
                  Внос от други трети държави
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Внос от други трети държави (в хиляди кв. м)
                        
                        
                           89 151
                        
                        
                           75 593
                        
                        
                           53 557
                        
                        
                           53 665
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              85
                           
                        
                        
                           
                              60
                           
                        
                        
                           
                              60
                           
                        
                     
                           Пазарен дял на вноса от други държави
                        
                        
                           6,2 %
                        
                        
                           6,1 %
                        
                        
                           4,8 %
                        
                        
                           5,3 %
                        
                     
                           Средна цена (EUR/m2)
                        
                        
                           4,38
                        
                        
                           4,94
                        
                        
                           5,35
                        
                        
                           5,35
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              113
                           
                        
                        
                           
                              122
                           
                        
                        
                           
                              122
                           
                        
                     
                           Внос от Турция (в хиляди кв. м)
                        
                        
                           50 210
                        
                        
                           44 590
                        
                        
                           30 930
                        
                        
                           31 343
                        
                     
                           Пазарен дял на Турция
                        
                        
                           3,5 %
                        
                        
                           3,6 %
                        
                        
                           2,8 %
                        
                        
                           3,1 %
                        
                     
                           Средна цена (EUR/m2)
                        
                        
                           4,35
                        
                        
                           4,75
                        
                        
                           5,25
                        
                        
                           5,32
                        
                     
                           Внос от държави, различни от Китай и Турция
                        
                        
                           38 941
                        
                        
                           31 002
                        
                        
                           22 627
                        
                        
                           22 322
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              80
                           
                        
                        
                           
                              58
                           
                        
                        
                           
                              57
                           
                        
                     
                           Средна цена (EUR/m2)
                        
                        
                           4,43
                        
                        
                           5,21
                        
                        
                           5,49
                        
                        
                           5,38
                        
                     
         
               (79)
            
            
               Вносът от трети държави е спаднал с 40 % през разглеждания период. Вследствие на това пазарният дял на този внос е спаднал с 14 % — от 6,2 % на 5,3 %.
            
         
               (80)
            
            
               Следва да се отбележи, че средните вносни цени от други трети държави са нараснали с 22 % по време на разглеждания период и са останали значително по-високи от средните продажни цени на китайските експортни продажби (с 19 % по време на ПР).
            
         5.   Състояние на промишлеността на Съюза
   
   5.1.   Общи положения
   
   
               (81)
            
            
               Съгласно член 3, параграф 5 от основния регламент Комисията изследва всички съответни икономически фактори и показатели, имащи отражение върху състоянието на промишлеността на Съюза.
            
         
               (82)
            
            
               Макроикономическите показатели (производство, капацитет, използване на капацитета, обем на продажбите, пазарен дял, растеж и размер на дъмпинговите маржове) бяха оценени на равнището на цялата промишленост на Съюза. Оценката бе базирана на информацията, предоставена от европейските и националните асоциации, и подложена на кръстосани проверки с данните, предоставени от производителите, и наличните статистически данни.
            
         
               (83)
            
            
               Анализът на микроикономическите показатели бе проведен на равнището на включените в представителната извадка производители от Съюза (средна единична цена, заетост, възнаграждения, производителност, складови наличности, рентабилност, парични потоци, инвестиции, възвръщаемост на инвестициите, способност за привличане на капитал). Оценката бе базирана на информацията, предоставена от тях, след като тя бе надлежно проверена.
            
         5.2.   Макроикономически показатели
   
   5.2.1.   Производство, производствен капацитет и използване на капацитета
   
               (84)
            
            
               Производството на промишлеността на Съюза е намаляло значително с 32 % през разглеждания период. Като цяло спадът (по време на разглеждания период) е отразил съществения спад в потреблението (с 29 % по време на разглеждания период, вж. съображение 72 по-горе). То обаче следва различна тенденция. То е намаляло с 32 % между 2007 и 2009 г., като най-голям спад е бил отбелязан между 2008 и 2009 г. — 23 %. След това то се е стабилизирало между 2009 г. и разглеждания период.
               
                  Таблица 4
               
               
                  Общо производство на Съюза
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Обем (в хиляди кв. м)
                        
                        
                            
                        
                        
                            
                        
                        
                            
                        
                        
                            
                        
                     
                           Производство
                        
                        
                           1 614 668
                        
                        
                           1 434 844
                        
                        
                           1 100 052
                        
                        
                           1 094 660
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              68
                           
                        
                        
                           
                              68
                           
                        
                     
         
               (85)
            
            
               Производственият капацитет на промишлеността на Съюза е намалял с 5 % между 2007 и 2008 г., и с 2 % между 2008 г. и ПР. Полученото равнище на използване на капацитета е показало общ спад от 27 % между 2007 г. и ПР.
               
                  Таблица 5
               
               
                  Производствен капацитет и използване на капацитета
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Обем (в хиляди кв. м)
                        
                        
                            
                        
                        
                            
                        
                        
                            
                        
                        
                            
                        
                     
                           Производствен капацитет
                        
                        
                           1 849 252
                        
                        
                           1 760 720
                        
                        
                           1 720 180
                        
                        
                           1 718 023
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              95
                           
                        
                        
                           
                              93
                           
                        
                        
                           
                              93
                           
                        
                     
                           Използване на капацитета
                        
                        
                           87 %
                        
                        
                           81 %
                        
                        
                           64 %
                        
                        
                           64 %
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              73
                           
                        
                        
                           
                              73
                           
                        
                     
         5.2.2.   Обем на продажбите и пазарен дял
   
               (86)
            
            
               В съответствие с развитието на производствения обем продажбите на промишлеността на Съюза на пазара на Съюза на несвързани потребители са спаднали с процент, сравним с този при потреблението, а именно с 30 % по време на разглеждания период. Продажбите на промишлеността на Съюза са следвали тенденция, сходна с тази при потреблението, що се отнася до годишния спад.
               
                  Таблица 6
               
               
                  Обем на продажбите на несвързани потребители
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Обем (в хиляди кв. м)
                        
                        
                            
                        
                        
                            
                        
                        
                            
                        
                        
                            
                        
                     
                           Продажби в Съюза
                        
                        
                           1 275 486
                        
                        
                           1 099 092
                        
                        
                           992 204
                        
                        
                           895 140
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              86
                           
                        
                        
                           
                              78
                           
                        
                        
                           
                              70
                           
                        
                     
         
               (87)
            
            
               Пазарният дял на промишлеността на Съюза е намалял с 1 процентен пункт през разглеждания период.
               
                  Таблица 7
               
               
                  Пазарен дял на ЕС
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Пазарен дял на Съюза
                        
                        
                           89 %
                        
                        
                           89 %
                        
                        
                           90 %
                        
                        
                           88 %
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                        
                           
                              99
                           
                        
                     
         5.2.3.   Заетост и производителност
   
               (88)
            
            
               Между 2007 и 2008 г. заетостта е намаляла с 11 %. През разглеждания период тя е спаднала с 16 %.
               
                  Таблица 8
               
               
                  Заетост
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Средно за периода
                        
                        
                            
                        
                        
                            
                        
                        
                            
                        
                        
                            
                        
                     
                           Обща заетост
                        
                        
                           92 588
                        
                        
                           82 214
                        
                        
                           79 518
                        
                        
                           77 458
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              86
                           
                        
                        
                           
                              84
                           
                        
                     
         
               (89)
            
            
               Производителността на работната сила на промишлеността на Съюза, разглеждана като продукция на заето лице за една година, е останала стабилна в периода между 2007 и 2008 г. От 2008 г. до ПР обаче се е наблюдавал спад в производителността в размер на 19 %, който е бил свързан със спада на продукцията.
               
                  Таблица 9
               
               
                  Производителност
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Производителност (кв. м/година/заето лице)
                        
                        
                           17 439
                        
                        
                           17 453
                        
                        
                           13 834
                        
                        
                           14 132
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              79
                           
                        
                        
                           
                              81
                           
                        
                     
         5.2.4.   Ниво на дъмпинговия марж
   
               (90)
            
            
               Дъмпинговите маржове са посочени по-горе в раздела за дъмпинга. Всички установени маржове са значително над нивото de minimis. Освен това, предвид обемите и цените на дъмпинговия внос, въздействието на действителния дъмпингов марж не може да се счита за незначително.
            
         5.3.   Микроикономически показатели
   
   
               (91)
            
            
               Анализът на микроикономическите елементи (складови наличности, продажни цени, паричен поток, рентабилност, възвръщаемост на инвестициите, способност за привличане на капитали, инвестиции и възнаграждения) бе проведен за отделните дружества, т.е. на равнището на онези производители от Съюза, които бяха включени в представителната извадка.
            
         5.3.1.   Обща забележка
   
               (92)
            
            
               За някои микроикономически показатели (продажна цена, производствени разходи, рентабилност и възвръщаемост на инвестициите, т.е. показатели, изразени не в абсолютни стойности, а само в проценти) резултатите на включените в представителната извадка дружества в конкретния сегмент бяха претеглени в съответствие с дела на този сектор в общото производство на Съюза (като се използва специфичната тежест на всеки сектор в общия сектор на керамичните плочки — 52 % за малките дружества и по 24 % за средните и големите дружества). По този начин бе гарантирано, че резултатите на големите дружества не са доминирали анализа на вредата и че състоянието на малките дружества, които заедно съставляват най-големия дял от производството на Съюза, е било отразено правилно.
            
         5.3.2.   Складови наличности
   
               (93)
            
            
               Въпреки че нивото на складовите наличности на промишлеността на Съюза в края на периода е намаляло в абсолютни стойности с 14 % през разглеждания период, изразено като процент от продукцията то съществено се е увеличило (с 37 %).
               
                  Таблица 10
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Складови наличности (в хиляди кв. м)
                        
                        
                           48 554
                        
                        
                           50 871
                        
                        
                           39 689
                        
                        
                           41 887
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              105
                           
                        
                        
                           
                              82
                           
                        
                        
                           
                              86
                           
                        
                     
                           Складови наличности като процент от продукцията
                        
                        
                           43 %
                        
                        
                           49 %
                        
                        
                           55 %
                        
                        
                           59 %
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              114
                           
                        
                        
                           
                              128
                           
                        
                        
                           
                              137
                           
                        
                     
         
               (94)
            
            
               Увеличението на складовите наличности е красноречив фактор за вреда. Дружествата в сектора по принцип поддържат своите складови наличности на ниво, равно на три месеца продукция, но натискът на китайския дъмпингов внос ги е принудил да увеличат своите складови наличности до ниво, равно на шест месеца продукция. Всъщност бе наблюдавано постоянно и устойчиво годишно повишение на складовите наличности от 43 % през 2007 г. до 59 % през ПР.
            
         
               (95)
            
            
               Това увеличение на складовите наличности се обяснява с факта, че китайските производители износители са се съсредоточили върху продажбата на големи партиди еднородни продукти, докато промишлеността на Съюза е предлагала много по-голямо разнообразие от продукти от гледна точка на вида, цвета и размера. За да бъде в състояние да отговаря в много кратки срокове на твърде специфично търсене, промишлеността на Съюза е трябвало да увеличи своите складови наличности.
            
         5.3.3.   Продажни цени
   
               (96)
            
            
               Единичните продажни цени на промишлеността на Съюза са се увеличили с 10 % през разглеждания период.
               
                  Таблица 11
               
               
                  Единична цена на пазара на ЕС
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Единични продажни цени на Съюза (EUR/m2)
                        
                        
                           8,0
                        
                        
                           8,4
                        
                        
                           8,7
                        
                        
                           8,8
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              104
                           
                        
                        
                           
                              108
                           
                        
                        
                           
                              110
                           
                        
                     
         
               (97)
            
            
               Увеличението на цените се е дължало на редица фактори. На първо място е било необходимо да се компенсира увеличението на производствените разходи, които през същия период са нараснали с 14 % (вж. съображение 106). Увеличението на складовите наличности (вж. съображение 95 по-горе) и промяната на продуктовото съдържание, предлагано от промишлеността на Съюза, също са се отразили на повишението на цените. Вносът от Китай е съставен основно от големи партиди еднородни продукти. Поради това промишлеността на Съюза е трябвало да се концентрира върху малки партиди от разглеждания продукт, за които търсенето е било фрагментирано с по-малки количества и по-голямо разнообразие от гледна точка на вида, цвета и размера.
            
         
               (98)
            
            
               Въпреки повишението на единичните цени обаче, промишлеността на Съюза е оперирала под целевата печалба. Всъщност сегментът на малките дружества е бил на загуба.
            
         
               (99)
            
            
               Развитието на цените на вноса от Китай бе представено в съображение 75. Както може да се види, тези цени са следвали различна тенденция от тази на цените на промишлеността на Съюза и непрекъснато са били по-ниски. По време на ПР цените от Китай са били два пъти по-ниски от цените на промишлеността на Съюза.
            
         5.3.4.   Рентабилност, паричен поток, възвръщаемост на инвестициите, способност за привличане на капитали, инвестиции и възнаграждения
   
               (100)
            
            
               Както бе посочено по-горе, увеличението на производствените разходи е било по-високо от повишението на продажните цени. През разглеждания период разходите са се увеличили с 14 %, докато промишлеността на Съюза е успяла да повиши цените си само с 9 %. Рентабилността е спаднала от 3,9 % през 2007 г. до 0,4 % през ПР. През 2009 г. промишлеността е достигнала най-ниското си ниво на печалба, когато тя не е била в състояние да покрие разходите си и е отбелязала 1,2 % загуба. От трите сегмента най-засегнат е бил този на малките дружества, който бележи загуба от 2008 г. насам. Въпреки съществения спад в рентабилността, средните и големите дружества са успели да продават своята продукция на скромни, макар и неустойчиви нива на печалба.
            
         
               (101)
            
            
               Печалбите, реализирани от големите и средните дружества, не могат да бъдат разгласени от съображения за поверителност. В сегмента на големите дружества изчислението на печалбата се основава на данни за едно дружество, докато разгласяването на резултатите на средноголемите дружества би позволило на други дружества да изчислят печалбите на останалите сектори, тъй като общите претеглени печалби са известни.
               
                  Таблица 12
               
               
                  Рентабилност, паричен поток, възвръщаемост на инвестициите, инвестиции и възнаграждения
               
               
                            
                        
                        
                           2007 г.
                        
                        
                           2008 г.
                        
                        
                           2009 г.
                        
                        
                           ПР
                        
                     
                           Нетна печалба от продажбите в Съюза за несвързани клиенти (% от нетните продажби)
                        
                        
                           3,9 %
                        
                        
                           0,6 %
                        
                        
                           – 1,2 %
                        
                        
                           0,4 %
                        
                     
                           Паричен поток (в хиляди евро)
                        
                        
                           86 663
                        
                        
                           55 131
                        
                        
                           41 599
                        
                        
                           40 256
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              64
                           
                        
                        
                           
                              48
                           
                        
                        
                           
                              46
                           
                        
                     
                           Възвръщаемост на инвестициите (нетна печалба в % от нетната счетоводна стойност на инвестициите)
                        
                        
                           8,3 %
                        
                        
                           4,0 %
                        
                        
                           – 0,5 %
                        
                        
                           1,1 %
                        
                     
                           Нетни инвестиции (в хиляди евро)
                        
                        
                           15 733
                        
                        
                           15 673
                        
                        
                           11 005
                        
                        
                           11 283
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              70
                           
                        
                        
                           
                              72
                           
                        
                     
                           Годишни разходи за труд за едно заето лице
                        
                        
                           38 910
                        
                        
                           39 714
                        
                        
                           37 366
                        
                        
                           37 242
                        
                     
                           
                              Индекс (2007 г. = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              96
                           
                        
                        
                           
                              96
                           
                        
                     
         
               (102)
            
            
               Тенденцията на паричния поток, който представлява способността на промишлеността да финансира самостоятелно дейността си, е останала положителна по време на разглеждания период. Между 2007 г. и ПР обаче тя е намаляла с около 54 %.
            
         
               (103)
            
            
               Възвръщаемостта на инвестициите (ВНИ) като цяло е следвала тенденцията на рентабилността по време на целия разглеждан период.
            
         
               (104)
            
            
               Между 2007 г. и ПР годишният поток от инвестиции в разглеждания продукт, вложени от промишлеността на Съюза, се е понижил с 28 %.
            
         
               (105)
            
            
               Между 2007 г. и ПР средната заплата на едно заето лице е спаднала с 4 %.
            
         5.3.5.   Производствени разходи
   
      Таблица 13
   
   
      Производствени разходи
   
   
                
            
            
               2007 г.
            
            
               2008 г.
            
            
               2009 г.
            
            
               ПР
            
         
               Производствени разходи (EUR/m2)
            
            
               7,7
            
            
               8,3
            
            
               8,8
            
            
               8,8
            
         
               
                  Индекс
               
            
            
               
                  100
               
            
            
               
                  108
               
            
            
               
                  114
               
            
            
               
                  114
               
            
         
               (106)
            
            
               Както бе посочено по-горе, през разглеждания период производствените разходи са се увеличили с 14 %. Това увеличение се е дължало на увеличаването на складовите наличности (вж. съображение 95 по-горе) и на промяната на продуктовото съдържание, предлагано от промишлеността на Съюза (по-голямо разнообразие от продукти от гледна точка на вида, цвета и размера), докато китайският внос е бил концентриран върху големи партиди от еднородни продукти. Промишлеността на Съюза е трябвало да увеличи своите складови наличности, за да може да отговаря в много кратки срокове на твърде специфично търсене и да предлага по-голямо разнообразие от продукти.
            
         6.   Заключение относно вредата
   
   
               (107)
            
            
               Разследването показа, че показателите за вредата, като производствен обем, използване на капацитета, продажби на несвързани клиенти и заетост, са се влошили по време на разглеждания период. Въпреки че негативното развитие на потреблението без съмнение е имало отрицателно въздействие върху промишлеността на Съюза, следва да се отбележи, че китайският внос е успял да увеличи своя пазарен дял посредством ценови натиск.
            
         
               (108)
            
            
               Освен това по време на разглеждания период показателите за вредата, свързани с финансовите резултати на производителите на Съюза, като рентабилност, възвръщаемост на инвестициите и парични потоци, са били сериозно засегнати. Значителен фактор за вредата е същественото увеличаване на складовите наличности (с 37 %) по време на разглеждания период. Това увеличение се обяснява с факта, че китайските производители износители са се съсредоточили върху продажбата на големи партиди еднородни продукти, докато промишлеността на Съюза е предлагала много по-голямо разнообразие от продукти от гледна точка на вида, цвета и размера. Промишлеността на Съюза е трябвало да увеличи своите складови наличности, за да може да отговаря в много кратки срокове на твърде специфично търсене и да предлага по-голямо разнообразие от продукти.
            
         
               (109)
            
            
               Въпреки че по време на разглеждания период продажните цени на промишлеността на Съюза са се повишили, това се e дължало основно на увеличаването на производствените разходи. Общо взето рентабилността се е влошила през разглеждания период. Всъщност, сегментът на малките дружества, който съставлява половината от промишлеността на Съюза, е бил на загуба от 2008 г. насам. Поради това, въпреки повишаването на продажните цени, промишлеността не е била в състояние да достигне достатъчно ниво на печалба. Промишлеността не е била в състояние да увеличи продажните си цени до ниво, което би ѝ осигурило рентабилността, необходима за осигуряване на дългосрочна жизнеспособност.
            
         
               (110)
            
            
               Анализът на ценовите тенденции, основан на данни на Евростат, показа, че ценовата разлика между цените на дъмпинговия внос от Китай и тези на промишлеността на Съюза се е увеличила от около 40 % през 2007 и 2008 г. до приблизително 50 % през 2009 г.
            
         
               (111)
            
            
               Предвид изложеното по-горе се стига до временното заключение, че на промишлеността на Съюза е нанесена съществена вреда по смисъла на член 3, параграф 5 от основния регламент.
            
         Д.   ПРИЧИННО-СЛЕДСТВЕНА ВРЪЗКА
   
   1.   Въведение
   
   
               (112)
            
            
               В съответствие с член 3, параграфи 6 и 7 от основния регламент бе проучено дали понесената от промишлеността на Съюза съществена вреда е била причинена от дъмпинговия внос от разглежданата държава. Освен това бяха разгледани и други известни фактори, освен дъмпинговия внос, които е възможно да са нанесли вреда на промишлеността на Съюза, с цел да се гарантира, че евентуалната вреда, причинена от тези фактори, не се отдава на дъмпинговия внос.
            
         2.   Въздействие на вноса от Китай
   
   
               (113)
            
            
               Повишаването на пазарния дял на китайските производители износители по време на разглеждания период е съвпаднало с понижаването на печалбата на промишлеността на Съюза и със същественото увеличаване на нейните складови наличности.
            
         
               (114)
            
            
               То е съвпаднало и със спада в потреблението на Съюза. Независимо от това, въпреки че обемът на китайския внос е намалял с 9 процентни пункта между 2007 и 2009 г. в съответствие със свиващото се потребление (макар и не в същия размер — потреблението е намаляло с 23 процентни пункта по време на разглеждания период), от 2007 г. насам китайският пазарен дял се е увеличавал непрекъснато. Освен това между 2009 г. и ПР китайският внос се е увеличил с 6 процентни пункта въпреки допълнителното понижаване на потреблението с 6 процентни пункта.
            
         
               (115)
            
            
               Ценовата разлика (по осреднени данни на Евростат) между цените на китайския внос и цените на промишлеността на Съюза е била доста значителна по време на целия разглеждан период. Фактът, че още през 2007 г. тя е достигнала 40 %, говори за това, че ценовата стратегия на китайските производители износители е започнала преди икономическата криза. Тази разлика се е увеличила в периода след кризата и през ПР е достигнала 50 %.
            
         
               (116)
            
            
               Увеличаването на пазарния дял на китайският внос, както и понижаването на цените и повишаването на ценовата разлика между цените на Съюза и Китай, са съвпаднали с влошаването на състоянието на промишлеността на Съюза.
            
         3.   Влияние на други фактори
   
   3.1.   Въздействие на вноса от трети държави, различни от Китай
   
   
               (117)
            
            
               Обемът на вноса от трети държави, различни от Китай, е намалял с 40 % по време на разглеждания период. Пазарният дял на този внос също слабо се е понижил по време на същия период (с около 1 %). Макар цените на този внос да са били съпоставими с китайските цени през 2007 г., ценовата разлика е достигнала 18 % през 2009 г. и 16 % през ПР.
            
         
               (118)
            
            
               Турция е вторият по големина износител за Съюза с 3 % пазарен дял през ПР. Този пазарен дял е останал стабилен (с леко понижение от 0,4 %) през разглеждания период. Обемът на вноса от Турция е намалял с 37 % през разглеждания период. Макар цените на турския внос да са били под тези на промишлеността на Съюза (с около 40 % по време на разглеждания период), ценовата разлика между турския и китайския внос е достигнала 16 % през 2009 г. и ПР, вследствие на 22-процентно повишение на турските цени. Въз основа на това не може да се изключи, че вносът от трети държави, различни от Китай, е могъл да допринесе в твърде малка степен за съществената вреда, понесена от промишлеността на Съюза. Те обаче не нарушават причинно-следствената връзка, установена с дъмпинговия внос от Китай.
            
         4.   Въздействие на високата фрагментираност на промишлеността на Съюза
   
   
               (119)
            
            
               Промишлеността на Съюза в областта на производството на плочки е силно фрагментирана. По време на разглеждания период обаче общият брой на дружествата е намалял вследствие на течащия през последните две десетилетия процес на консолидация. Още по-важно обаче е това, че в онези държави-членки, които имат най-голям производствен дял и в които фрагментираността е била още по-изразена, разследването е установило, че дружествата работят в клъстери. Тази структура гарантира ефикасно разпределяне на ресурсите. Всъщност фрагментираността позволява на големите дружества да възлагат на малките дружества производството на някои видове продукти (от гледна точка на цвета, размера и т.н.). С помощта на малките дружества промишлеността е в състояние да доставя много видове продукти в кратки срокове. Това е придобило още по-голямо значение в светлината на китайския конкурентен внос, при който се продават големи партиди от еднородни продукти и няма гъвкавост относно цвета, размера и др. При тези обстоятелства не може да бъде установена причинно-следствена връзка между фрагментираността и влошаването на състоянието на промишлеността на Съюза през разглеждания период.
            
         4.1.   Въздействие на икономическата криза
   
   
               (120)
            
            
               Разследването показа, че икономическата криза несъмнено е оказала въздействие върху състоянието на промишлеността на Съюза.
            
         
               (121)
            
            
               Въздействието е било свързано основно със спада в строителната промишленост, който се е отразил върху спада в потреблението на керамични плочки. В общи линии през 2009 г. спадът в цялостната строителна дейност на ЕС е възлизал на 7,5 % (3). Конкретното въздействие на общата икономическа криза върху строителната промишленост е различно в различните сегменти на промишлеността (4). През 2009 г. спадът в строителната промишленост засегна основно новото строителство и частното нежилищно строителство. За разлика от тях строителното инженерство е било засегнато в по-малка степен, а секторът на публичното нежилищно строителство дори е отбелязал ръст от 1,1 % през 2009 г. Според Европейската федерация на строителната промишленост тези тенденции отразяват мерките, предприети от правителствата за поддържане, та дори и увеличаване на разходите за публично строителство и инфраструктура като част от националните пакети от мерки за стимулиране. По подобен начин фискалните мерки за стимулиране на енергийноефективни решения са смекчили въздействието на икономическия спад върху дейностите по обновяване и поддръжка.
            
         
               (122)
            
            
               Посочените по-горе развития са имали положително отражение върху секторите на обновяване и поддръжка (положително въздействие върху производството, продажбите и рентабилността надолу по веригата, тъй като маржовете на печалба са по-високи в сектора на дребно). Във всеки случай тези сектори са били засегнати в по-малка степен от икономическия спад.
            
         
               (123)
            
            
               Представеният по-долу анализ сочи, че независимо от това, че икономическият спад може да се е отразил върху състоянието на промишлеността на Съюза, съществената вреда, понесена от промишлеността на Съюза, всъщност е била причинена от дъмпинговия внос от Китай.
            
         
               (124)
            
            
               На първо място разследването показа, че строителната промишленост е започнала да се възстановява от последиците от икономическия спад по време на ПР, докато показателите на промишлеността на Съюза са продължили да бележат низходяща тенденция.
            
         
               (125)
            
            
               Второ — важен аспект е развитието на складовите наличности, което в този случай е красноречив показател за вреда (вж. съображение 93 по-горе). Наблюдавано е било по-скоро постоянно годишно увеличение на складовите наличности. Това постоянно и устойчиво повишение навежда на мисълта, че промишлеността на Съюза всъщност е била подложена на постоянен натиск от страна на китайските производители износители. Ако увеличаването на складовите наличности е трябвало да бъде отдадено на икономическия спад, по време на годините на криза вероятно е щяло да се наблюдава съществено повишение, а не устойчива тенденция по време на целия разглеждан период.
            
         
               (126)
            
            
               И на последно място — анализът на данните за рентабилността, по-специално на малките дружества, които са съставлявали почти 50 % от производството на Съюза по време на ПР, показва, че тези дружества са достигнали много скромно ниво на печалба в размер на 0,3 % през 2007 г., след което са започнали да бележат загуби. Това означава, че тяхното състояние е започнало да се влошава още преди началото на кризата.
            
         
               (127)
            
            
               В светлината на изложеното по-горе се счита, че влошаването на икономическото състояние на промишлеността на Съюза се е дължало основно на дъмпинговия внос от Китай. Макар икономическата криза и произтичащото от нея свиване на търсенето да са могли да допринесат за понесената от промишлеността на Съюза вреда, тяхното въздействие не е било такова, че да наруши причинно-следствената връзка, установена между дъмпинговия внос от Китай и съществената вреда, понесена от промишлеността на Съюза.
            
         4.2.   Твърдения за самопричинена вреда
   
   
               (128)
            
            
               Един вносител заяви, че основната причина за вредата са продажбите на ниски цени, реализирани от полски производители на плочки. В тази връзка трябва да се отбележи, че анализът на вредата следва да се извършва на равнището на промишлеността на Съюза като цяло, а не само на част от нея. Комисията все пак анализира състоянието на полския пазар на базата на наличната информация (припомня се, че включеното в представителната извадка полско дружество реши да преустанови съдействието си и нито едно друго полско дружество не се съгласи да съдейства).
            
         
               (129)
            
            
               На първо място бе установено, от гледна точка на обема, че полските продажби на останалата част от пазара на Съюза са представлявали по-малко от 3 % пазарен дял по време на ПР.
            
         
               (130)
            
            
               Второ — ако полските дружества бяха оказали съдействие при разследването и техните цени бяха взети предвид при анализа на подбиването на цените, това би имало много ограничено отражение върху изчислението на цялостното подбиване на цените. Поради липсата на съдействие от страна на полското дружество не бе получена подробна информация за цените по контролен номер на продукта. Дори обаче да се използва подход за „максимално въздействие“, ако се приеме, че всички полски продажби са били включени в изчислението, въздействието би било ограничено и не би променило цялостната картина предвид относително ниския обем на продажбите (5).
            
         
               (131)
            
            
               Въз основа на това става ясно, че дори и полските продажби да са се отразили на понесената от промишлеността на Съюза вреда, то тяхното отражение е било ограничено.
            
         
               (132)
            
            
               Съгласно друго твърдение за самопричинена вреда някои производители от Съюза са попълвали своите каталози с плочки, внесени от Китай, и са ги продавали под своята собствена търговска марка. Това твърдение обаче не бе подкрепено с факти, а доказателствата, събрани по време на разследването, показаха, че този внос е бил незначителен. Поради това не може да се заключи, че този внос на производители от ЕС е допринесъл за понесената от промишлеността на Съюза вреда.
            
         5.   Равнище на износа на промишлеността на Съюза
   
   
               (133)
            
            
               Разгледано бе и равнището на износа като един от известните фактори, различни от дъмпинговия внос, които биха могли да нанесат вреда на промишлеността на Съюза, за да се гарантира, че евентуалната вреда, причинена от тези други фактори, не се приписва на дъмпинговия внос. Анализът на данни от Евростат показа, че в действителност износът от Съюза е намалял с 44 %. Цените на този износ обаче са се увеличили с 32 %. За оказалите съдействие производители, включени в представителната извадка, спадът е бил по-слабо изразен (– 24 %). Разследването също така показа, че делът на износа, изразен като процент от общите продажби на Съюза, се е увеличил от 17 % през 2007 г. на 19 % през 2009 г. Освен това, дори и обемът на износа на оказалите съдействие производители от Съюза да е намалял, това намаление е било по-слабо изразено, отколкото спадът на продажбите на пазара на Съюза (– 24 % за износа в сравнение с – 30 % за продажбите на Съюза). Следователно се счита, че намаляването на обема на износа не може да послужи като обяснение за нивото на вредата, понесена от промишлеността на Съюза.
            
         
               (134)
            
            
               Въз основа на посоченото по-горе се прави временното заключение, че равнището на износа на промишлеността на Съюза не е допринесло за значителната вреда, понесена от нея.
            
         6.   Заключение относно причинно-следствената връзка
   
   
               (135)
            
            
               Поради това се прави заключението, че е налице причинно-следствена връзка между вредата, понесена от промишлеността на Съюза, и дъмпинговия внос от Китай. Икономическата криза и вносът от трети държави, различни от Китай, са имали отражение върху състоянието на промишлеността на Съюза, но то не е било такова, че да наруши причинно-следствената връзка, установена между дъмпинговия внос от Китай и съществената вреда, понесена от промишлеността на Съюза.
            
         
               (136)
            
            
               Поради това, въз основа на изложения по-горе анализ на влиянието на всички известни фактори върху състоянието на промишлеността на Съюза, се стигна до временното заключение, че между дъмпинговия внос от Китай и понесената от промишлеността на Съюза съществена вреда по време на ПР съществува причинно-следствена връзка.
            
         Е.   ИНТЕРЕС НА СЪЮЗА
   
   1.   Интерес на промишлеността на Съюза
   
   
               (137)
            
            
               Нивото на съдействие и подкрепа от страна на европейската асоциация (Cerame-Unie) и основните национални асоциации на производителите бе високо. Освен това нито един производител от Съюза не се противопостави на започването на разследване или на налагането на мерки. Това предполага, че налагането на мерки явно е в интерес на производителите от Съюза.
            
         
               (138)
            
            
               Разследването показа, че промишлеността на Съюза понася съществена вреда поради влиянието на подбиващия цените ѝ дъмпингов внос, както подробно е изложено в съображение 76 и следващите.
            
         
               (139)
            
            
               Може да се очаква, че промишлеността на Съюза би извлякла ползи от мерките, които вероятно ще предотвратят по-нататъшното рязко увеличаване на дъмпинговия внос на ниски цени.
            
         
               (140)
            
            
               Ако мерките не бъдат наложени, може да се очаква, че увеличаването на вноса на керамични плочки на ниски дъмпингови цени ще продължи, а може и да се засили. Ефектът на понижаване на продажните цени, причинен от дъмпинговия внос от Китай, би продължил да подбива продажните цени и печалбата на производителите от Съюза.
            
         
               (141)
            
            
               Тъй като финансовото положение и рентабилността на промишлеността на Съюза не са достатъчно стабилни, за да могат да устоят на по-нататъшния натиск върху цените, оказван от значително подбиващия цените им дъмпингов внос, е много вероятно това да доведе до постепенното изчезване на голям брой производители от Съюза.
            
         2.   Интерес на вносителите
   
   
               (142)
            
            
               Съдействието на несвързаните вносители и ползватели съответства на около 6 % от общия обем на вноса от Китай. В процеса на изготвяне на извадката (вж. съображение 15) бяха подбрани седем несвързани вносители (един от тях е бил и ползвател). Те са съставлявали около 5 % от общия обем на вноса от Китай. Оказалите съдействие вносители са се занимавали основно с търговия на плочки, с изключение на един вносител, за когото търговията с плочки е представлявала малък дял от цялостната му дейност. За тези оказали съдействие вносители делът на вноса от Китай от общото количество закупени продукти е бил значителен (около 3/4). Въпреки че изглежда, че е налице марж, който да компенсира увеличението на цените на китайския внос, тъй като добавката към цената на този внос от страна на вносителите е около 50 %, те обикновено декларират печалба в размер на 5 %.
            
         
               (143)
            
            
               Вследствие на това от гледна точка на разходите е твърде вероятно, ако бъдат наложени, мерките да окажат въздействие върху дейността на вносителите.
            
         
               (144)
            
            
               Разследването обаче разкри, че вносителите и ползвателите имат възможност да преминат към продукти с произход от трети държави или от Съюза. Това може да става твърде лесно, тъй като продуктът, предмет на разследването, е произвеждан в редица държави както в Съюза, така и извън него (Турция, Обединените арабски емирства, Египет, Югоизточна Азия, Бразилия и други).
            
         
               (145)
            
            
               Един вносител заяви, че се е опитал да смени своите доставчици вследствие на започването на разследването, но усилията му не се увенчали с успех. От друга страна, друг вносител заяви, че този процес вече е бил започнал по време на разследването и е бил успешен. Трети вносител заяви, че той би разширил своето портфолио от доставчици и към некитайски производители и че това би станало безпроблемно.
            
         
               (146)
            
            
               Поради това се прави временното заключение, че налагането на мерки не би попречило на вносителите от Съюза да закупуват сходни продукти от други източници. Освен това целта на антидъмпинговите мита не е да изолира специфични търговски канали, а да възстанови равнопоставеността и да се противопостави на нечестни търговски практики.
            
         
               (147)
            
            
               И на последно място — по-скоро ниското ниво на съдействие от страна на несвързаните вносители предполага, че налагането на мерки не би оказало значително въздействие върху дейността им.
            
         3.   Интерес на ползвателите
   
   
               (148)
            
            
               Комисията се свърза с две големи асоциации на ползвателите в Съюза.
            
         
               (149)
            
            
               Промишленият сектор (представен от Европейската федерация на строителната промишленост) реши да не оказва активно съдействие на разследването. Федерацията отговори на първоначалното запитване от страна на Комисията, след което престана да оказва съдействие поради липса на интерес от страна на нейните членове.
            
         
               (150)
            
            
               Ниското ниво на съдействие от страна на ползвателите навежда на мисълта, че секторът не разчита основно на китайския внос или, в случай че бъдат въведени мерки, той няма да бъде значително засегнат. Това изглежда е особено вярно за строителния сектор, в който съгласно информация, предоставена от производителите по време на посещенията на място, керамичните плочки имат незначителен дял от крайните разходи. Това твърдение изглежда основателно предвид цените на другите материали, използвани в строителството на нови сгради и обновяването на стари. Освен това, както бе посочено по-горе, източниците на доставки са можели относително лесно да бъдат променяни.
            
         
               (151)
            
            
               Европейската асоциация „Направи си сам“ (European Do-It-Yourself Association, EDRA) се свърза с Комисията от името на своите членове. Тя изпрати своите коментари в началото на разследването, в които заяви, че митата биха довели до повишаване на потребителските цени и че преминаването към други източници на доставка би довело до повишаване на разходите както за разпространителите, така и за клиентите. Тези твърдения обаче не бяха подкрепени с доказателства.
            
         4.   Интерес на крайните потребители
   
   
               (152)
            
            
               Комисията се свърза с една асоциация на потребителите, която отговори, че не е заинтересована от това да окаже съдействие на разследването. Нито една друга асоциация на потребителите не се представи.
            
         
               (153)
            
            
               Вероятно е въздействието на антидъмпинговите мита за потребителите да бъде ограничено, тъй като добавката в цената, прилагана от прекупвачите, обикновено е много висока. Дори в случай на повишаване на цените те биха имали по-скоро ограничено въздействие върху потребителите, предвид това, че повишението на разходите би било от порядъка на 1,5 и 3 евро за m2 (на базата на средна цена на китайския внос в размер на 4,5 евро през ПР). Индивидуалните потребители купуват ограничени количества плочки и при това не твърде често. Освен това краткосрочното повишение на цените би могло да има благотворно дългосрочно отражение върху потребителите, като гарантира конкурентни условия на пазара. Липсата на конкуренция в дългосрочен план би могла да доведе до още по-голямо повишаване на цените и до изчезване на вноса на ниски цени.
            
         5.   Интерес на доставчиците
   
   
               (154)
            
            
               Нито един доставчик или сдружение от доставчици не се представи по време на разследването.
            
         
               (155)
            
            
               Разследването разкри, че доставчиците, които биха били най-заинтересовани от текущата процедура, са производителите на оборудване за производство на плочки. Разследването показа, че някои китайски производители за закупували такова оборудване от доставчици, установени в Съюза. Независимо от това, от официалните данни стана ясно, че продажбите от Съюза за Китай са следвали стабилна, леко низходяща тенденция по време на последното десетилетие и че Китай е представлявал значителен, макар и не прекалено голям дял от неговите продажби (около 10 %). Основните клиенти на доставчиците са били действително производителите от Съюза, тъй като доставчиците зависят от резултатите на промишлеността на Съюза и проявяват към тях особено голям интерес.
            
         
               (156)
            
            
               Освен това липсата на съдействие от страна на този сектор наведе на мисълта, че доставчиците не смятат, че антидъмпинговите мерки срещу вноса на разглеждания продукт биха влошили значително тяхното състояние.
            
         6.   Заключение относно интереса на Съюза
   
   
               (157)
            
            
               С оглед на изложеното по-горе бе направено временното заключение, че като цяло не съществуват основателни аргументи срещу налагането на временни мерки върху вноса на керамични плочки с произход от КНР.
            
         Ж.   ВРЕМЕННИ АНТИДЪМПИНГОВИ МЕРКИ
   
   1.   Степен на отстраняване на вредата
   
   
               (158)
            
            
               Предвид заключенията, направени по-горе по отношение на дъмпинга, нанасяната от него вреда, причинно-следствената връзка и интереса на Съюза, следва да се въведат временни антидъмпингови мерки върху вноса на разглеждания продукт от Китай, за да се предотврати по-нататъшното нанасяне на вреда на промишлеността на Съюза от дъмпинговия внос.
            
         2.   Временни мерки
   
   
               (159)
            
            
               С оглед на изложеното по-горе се счита, че в съответствие с член 7, параграф 2 от основния регламент спрямо вноса с произход от Китай следва да бъдат наложени временни антидъмпингови мерки на равнището на най-ниския марж (дъмпингов или на вредата), съгласно правилото за по-ниското мито.
            
         
               (160)
            
            
               Индивидуалните ставки на антидъмпинговото мито, посочени в настоящия регламент, бяха определени на базата на констатациите от настоящото разследване. Ето защо те отразяват ситуацията, установена по време на разследването за тези дружества. Тези митнически ставки (за разлика от митото за цялата държава, приложимо за „всички други дружества“) са приложими изключително към вноса на продукти с произход от Китайската народна република и произведени от тези дружества, а именно — от конкретно посочените правни субекти. Внасяните продукти, произведени от което и да е друго дружество, което не е изрично посочено в постановителната част на настоящия регламент, включително субектите, свързани с изрично посочените, не могат да се ползват от тези ставки и се облагат с митническата ставка, приложима за „всички други дружества“.
            
         
               (161)
            
            
               Всяко искане за прилагане на тези индивидуални ставки на антидъмпинговото мито (например след промяна на наименованието на субекта или след създаването на нови производствени или търговски единици) следва да се изпраща до Комисията (6) заедно с цялата релевантна информация, по-специално относно евентуална промяна в дейностите на дружеството, свързана с производството, продажбите на вътрешния пазар и експортните продажби, произтичаща от тази промяна на наименованието или промяната в производствените и търговските единици. При необходимост регламентът ще бъде съответно изменян посредством актуализиране на списъка на дружествата, които се ползват от индивидуални митнически ставки.
            
         
               (162)
            
            
               За да се гарантира правилното прилагане на антидъмпинговото мито, нивото на остатъчното мито следва да се прилага не само за неоказалите съдействие производители износители, но и за производителите, които не са имали никакъв износ за Съюза по време на ПР.
            
         
               (163)
            
            
               С оглед свеждане до минимум на рисковете от заобикаляне, породени от голямата разлика в митническите ставки, се счита, че в този случай са необходими специални мерки, за да се гарантира правилното прилагане на антидъмпинговите мита. Тези специални мерки включват следното: на митническите органи на държавите-членки трябва да бъде представена валидна търговска фактура, която отговаря на изискванията, посочени в приложението към настоящия регламент. Към вноса, който не е придружен от такава фактура, се прилага остатъчното антидъмпингово мито, приложимо за всички други износители.
            
         
               (164)
            
            
               Ако износът на някое от дружествата, които се ползват от по-ниска индивидуална митническа ставка, се увеличи значително по обем след налагането на разглежданите мерки [в зависимост от случая може да бъде въведен процент], такова увеличение на обема може да бъде счетено като представляващо само по себе си промяна в схемите на търговия, която се дължи на налагането на мерките по смисъла на член 13, параграф 1 от основния регламент. При такива обстоятелства и при положение че са изпълнени условията, може да бъде започнато разследване по отношение на заобикаляне на антидъмпинговите мерки. При това разследване може, inter alia, да бъде проучена необходимостта от отстраняване на индивидуалната(ите) митническа(и) ставка(и) и последващо въвеждане на единна ставка за цялата държава.
            
         
               (165)
            
            
               Следните предложени митнически ставки се основават на дъмпинговите маржове, установени по време на разследването, тъй като те са били по-ниски от маржовете на вредата. Временните антидъмпингови мита са установени, както следва:
               
                           Дружество
                        
                        
                           Дъмпингов марж
                        
                        
                           Временно мито
                        
                     
                           Guangdong Xinruncheng Ceramics Co. Ltd
                        
                        
                           35,5 %
                        
                        
                           35,5 %
                        
                     
                           Shandong Yadi Ceramics Co., Ltd
                        
                        
                           36,6 %
                        
                        
                           36,6 %
                        
                     
                           Dongguan City Wonderful Ceramics Industrial Park Co., Ltd;
                           Guangdong Jiamei Ceramics Co., Ltd;
                           Qingyuan Gani Ceramics Co. Ltd;
                           Foshan Gani Ceramics Co. Ltd
                        
                        
                           26,2 %
                        
                        
                           26,2 %
                        
                     
                           Всички други оказали съдействие производители
                        
                        
                           32,3 %
                        
                        
                           32,3 %
                        
                     
                           Всички други
                        
                        
                           73,0 %
                        
                        
                           73,0 %
                        
                     
         З.   ЗАКЛЮЧИТЕЛНА РАЗПОРЕДБА
   
   
               (166)
            
            
               Направените по-горе временни констатации се съобщават на всички заинтересовани страни, които са приканени да изложат становището си в писмена форма и да поискат изслушване. Техните коментари ще бъдат анализирани и взети под внимание, когато това е обосновано, преди да бъдат направени окончателните заключения. Освен това следва да се отбележи, че направените за целите на настоящия регламент констатации във връзка с налагането на антидъмпинговите мита са временни и е възможно да бъдат преразгледани при изготвянето на окончателните констатации,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Налага се временно антидъмпингово мито върху вноса на лакирани/емайлирани и нелакирани/неемайлирани плочки и плочи за настилане или облицоване, от керамика; лакирани/емайлирани и нелакирани/неемайлирани кубчета, парчета и подобни артикули за мозайки, от керамика, дори върху подложка, класирани понастоящем в кодове по КН 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 и 6908 90 99, с произход от Китайската народна република.
   2.   Ставката на временното антидъмпингово мито, приложима към нетната цена франко граница на Съюза преди обмитяване за продукта, описан в параграф 1 и произведен от изброените по-долу дружества, е следната:
   
               Дружество
            
            
               Мито
            
            
               Допълнителен код по ТАРИК
            
         
               Guangdong Xinruncheng Ceramics Co. Ltd.
            
            
               35,5 %
            
            
               B009
            
         
               Shandong Yadi Ceramics Co. Ltd.
            
            
               36,6 %
            
            
               B010
            
         
               Dongguan City Wonderful Ceramics Industrial Park Co. Ltd;
               Guangdong Jiamei Ceramics Co. Ltd;
               Qingyuan Gani Ceramics Co. Ltd;
               Foshan Gani Ceramics Co. Ltd.
            
            
               26,2 %
            
            
               B011
            
         
               Дружества, изброени в приложение I
            
            
               32,3 %
            
            
               B012
            
         
               Всички други дружества
            
            
               73,0 %
            
            
               B999
            
         3.   Прилагането на индивидуалните митнически ставки, определени за дружествата, посочени в параграф 2, зависи от представянето пред митническите власти на държавите-членки на валидна търговска фактура, която отговаря на изискванията, посочени в приложение II. Ако не бъде представена такава фактура, се прилага митническата ставка, приложима за всички други дружества.
   4.   Допускането на посочения в параграф 1 продукт за свободно обращение в Съюза се извършва след представянето на гаранция, равностойна на размера на временното мито.
   5.   Освен ако не е предвидено друго, се прилагат действащите разпоредби относно митата.
   Член 2
   1.   Без да се засягат разпоредбите на член 20 от Регламент (ЕО) № 1225/2009, заинтересованите страни могат да поискат да бъдат информирани за основните факти и съображения, въз основа на които е приет настоящият регламент, да представят в писмена форма своите становища и да поискат да бъдат изслушани от Комисията в срок от един месец от датата на влизане в сила на настоящия регламент.
   2.   В съответствие с член 21, параграф 4 от Регламент (ЕО) № 1225/2009 засегнатите страни имат право на коментар по прилагането на настоящия регламент в срок от един месец от датата на влизането му в сила.
   Член 3
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 март 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 343, 22.12.2009 г., стр. 51.
   
      (2)  ОВ C 160, 19.6.2010 г., стр. 20.
   
      (3)  Източник: www.fiec.org
   
      (4)  Ibid.
   
      (5)  За да провери обема и цените на полските продажби на пазара на ЕС, Комисията използва комбинация от налични източници на информация (а именно Евростат, Prodcom, отговори на въпросниците по изготвяне на представителната извадка, получени от трите полски дружества).
   
      (6)  European Commission, Directorate-General for Trade, Directorate H, 1049 Brussels, Belgium.
   
      ПРИЛОЖЕНИЕ I
      Оказали съдействие китайски производители, които не са включени в представителната извадка и на които не е предоставено индивидуално третиране (допълнителен код по ТАРИК B012):
      
                  1
               
               
                  Dongguan He Mei Ceramics Co. Ltd.
               
            
                  2
               
               
                  Dongpeng Ceramic (Qingyuan) Co. Ltd.
               
            
                  3
               
               
                  Eagle Brand Ceramics Industrial (Heyuan) Co. Ltd.
               
            
                  4
               
               
                  Enping City Huachang Ceramic Co. Ltd.
               
            
                  5
               
               
                  Enping Huiying Ceramics Industry Co. Ltd.
               
            
                  6
               
               
                  Enping Yungo Ceramic Co. Ltd.
               
            
                  7
               
               
                  Foshan Aoling Jinggong Ceramics Co. Ltd.
               
            
                  8
               
               
                  Foshan ASGF Ceramics Co. Ltd.
               
            
                  9
               
               
                  Foshan Bailifeng Building Materials Co. Ltd.
               
            
                  10
               
               
                  Foshan Boli Import& Export Co. Ltd.
               
            
                  11
               
               
                  Foshan Bragi Ceramic Co. Ltd.
               
            
                  12
               
               
                  Foshan City Fangyuan Ceramic Co. Ltd.
               
            
                  13
               
               
                  Foshan Dunhuang Building Materials Co. Ltd.
               
            
                  14
               
               
                  Foshan Eminent Industry Development Co. Ltd.
               
            
                  15
               
               
                  Foshan Everlasting Enterprise Co. Ltd.
               
            
                  16
               
               
                  Foshan Gaoming Shuncheng Ceramic Co. Ltd.
               
            
                  17
               
               
                  Foshan Gaoming Yaju Ceramics Co. Ltd.
               
            
                  18
               
               
                  Foshan Guanzhu Ceramics Co. Ltd.
               
            
                  19
               
               
                  Foshan Huashengchang Ceramic Co. Ltd.
               
            
                  20
               
               
                  Foshan Huitao Economic & Trading Co. Ltd.
               
            
                  21
               
               
                  Foshan Jiajun Ceramics Co. Ltd.
               
            
                  22
               
               
                  Foshan Mingzhao Technology Development Co. Ltd.
               
            
                  23
               
               
                  Foshan Nanhai Jingye Ceramics Co. Ltd.
               
            
                  24
               
               
                  Foshan Nanhai Shengdige Decoration Material Co. Ltd.
               
            
                  25
               
               
                  Foshan Nanhai Xiaotang Jinzun Border Factory Co. Ltd
               
            
                  26
               
               
                  Foshan Nanhai Yonghong Ceramic Co. Ltd.
               
            
                  27
               
               
                  Foshan Oceanland Ceramics Co. Ltd.
               
            
                  28
               
               
                  Foshan Oceano Ceramics Co. Ltd.
               
            
                  29
               
               
                  Foshan Sanshui Hongyuan Ceramics Enterprise Co. Ltd.
               
            
                  30
               
               
                  Foshan Sanshui Huiwanjia Ceramics Co. Ltd.
               
            
                  31
               
               
                  Foshan Sanshui New Pearl Construction Ceramics Industrial Co. Ltd.
               
            
                  32
               
               
                  Foshan Sheng Tao Fang Ceramics Co. Ltd.
               
            
                  33
               
               
                  Foshan Shiwan Eagle Brand Ceramic Group Co. Ltd.
               
            
                  34
               
               
                  Foshan Shiwan Yulong Ceramics Co. Ltd.
               
            
                  35
               
               
                  Foshan Summit Ceramics Co. Ltd.
               
            
                  36
               
               
                  Foshan Tidiy Ceramics Co. Ltd.
               
            
                  37
               
               
                  Foshan VIGORBOOM Ceramic Co. Ltd.
               
            
                  38
               
               
                  Foshan Xingtai Ceramics Co. Ltd.
               
            
                  39
               
               
                  Foshan Yueyang Alumina Products Co. Ltd.
               
            
                  40
               
               
                  Foshan Zhuyangyang Ceramics Co. Ltd.
               
            
                  41
               
               
                  Fujian Fuzhou Zhongxin Ceramics Co. Ltd.
               
            
                  42
               
               
                  Fujian Jinjiang Lianxing Building Material Co. Ltd.
               
            
                  43
               
               
                  Fujian Minqing Jiali Ceramics Co. Ltd.
               
            
                  44
               
               
                  Fujian Minqing Ruimei Ceramics Co. Ltd.
               
            
                  45
               
               
                  Fujian Minqing Shuangxing Ceramics Co. Ltd.
               
            
                  46
               
               
                  Gaoyao Yushan Ceramics Industry Co. Ltd.
               
            
                  47
               
               
                  Guangdong Bode Fine Building Materials Co. Ltd.
               
            
                  48
               
               
                  Guangdong Foshan Redpearl Building Material Co. Ltd.
               
            
                  49
               
               
                  Guangdong Gold Medal Ceramics Co. Ltd.
               
            
                  50
               
               
                  Guangdong Grifine Ceramics Co. Ltd.
               
            
                  51
               
               
                  Guangdong Homeway Ceramics Industry Co. Ltd.
               
            
                  52
               
               
                  Guangdong Huiya Ceramics Co. Ltd.
               
            
                  53
               
               
                  Guangdong Juimsi Ceramics Co. Ltd.
               
            
                  54
               
               
                  Guangdong Kaiping Tilee's Building Materials Co. Ltd.
               
            
                  55
               
               
                  Guangdong Kingdom Ceramics Co. Ltd.
               
            
                  56
               
               
                  Guangdong Kito Ceramics Co. Ltd.
               
            
                  57
               
               
                  Guangdong Monalisa Ceramics Co. Ltd.
               
            
                  58
               
               
                  Guangdong New Zhong Yuan Ceramics Co. Ltd. Shunde Yuezhong Branch
               
            
                  59
               
               
                  Guangdong Ouyai Ceramic Factory Co. Ltd
               
            
                  60
               
               
                  Guangdong Overland Ceramics Co. Ltd.
               
            
                  61
               
               
                  Guangdong Qianghui (QHTC) Ceramics Co. Ltd.
               
            
                  62
               
               
                  Guangdong Sihui Kedi Ceramics Co. Ltd.
               
            
                  63
               
               
                  Guangdong Summit Ceramics Co. Ltd.
               
            
                  64
               
               
                  Guangdong Tianbi Ceramics Co. Ltd.
               
            
                  65
               
               
                  Guangdong Winto Ceramics Co. Ltd.
               
            
                  66
               
               
                  Guangdong Xinghui Ceramics Group Co. Ltd.
               
            
                  67
               
               
                  Guangning County Oudian Art Ceramic Co. Ltd.
               
            
                  68
               
               
                  Guangzhou Cowin Ceramics Co. Ltd.
               
            
                  69
               
               
                  Hangzhou Nabel Ceramics Co. Ltd.
               
            
                  70
               
               
                  Hangzhou Nabel Group Co. Ltd.
               
            
                  71
               
               
                  Hangzhou Venice Ceramics Co. Ltd.
               
            
                  72
               
               
                  Heyuan Wanfeng Ceramics Co. Ltd.
               
            
                  73
               
               
                  Hitom Ceramics Co. Ltd.
               
            
                  74
               
               
                  Heyuan Becarry Ceramics Co. Ltd.
               
            
                  75
               
               
                  Huiyang Kingtile Ceramics Co. Ltd.
               
            
                  76
               
               
                  Jiangxi Ouya Ceramics Co. Ltd.
               
            
                  77
               
               
                  Jingdezhen Kito Ceramics Co. Ltd.
               
            
                  78
               
               
                  Jingdezhen Lehua Ceramic Sanitary Ware Co. Ltd.
               
            
                  79
               
               
                  Jingdezhen Tidiy Ceramics Co. Ltd.
               
            
                  80
               
               
                  Kim Hin Ceramics (Shanghai) Co. Ltd.
               
            
                  81
               
               
                  Lixian Xinpeng Ceramic Co. Ltd.
               
            
                  82
               
               
                  Louis Valentino Ceramic Co. Ltd.
               
            
                  83
               
               
                  Louverenike (Foshan) Ceramics Co. Ltd.
               
            
                  84
               
               
                  Nabel Ceramics Co. Ltd.
               
            
                  85
               
               
                  Ordos Xinghui Ceramics Co. Ltd.
               
            
                  86
               
               
                  Qingdao Diya Ceramics Co. Ltd.
               
            
                  87
               
               
                  Qingyuan Guanxingwang Ceramics Co. Ltd
               
            
                  88
               
               
                  Qingyuan Oudian Art Ceramic Co. Ltd.
               
            
                  89
               
               
                  Qingyuan Ouya Ceramics Co. Ltd.
               
            
                  90
               
               
                  RAK (Gaoyao) Ceramics Co. Ltd.
               
            
                  91
               
               
                  Shandong ASA Ceramic Co. Ltd.
               
            
                  92
               
               
                  Shandong Dongpeng Ceramic Co. Ltd.
               
            
                  93
               
               
                  Shandong Jialiya Ceramic Co. Ltd.
               
            
                  94
               
               
                  Shanghai Cimic Tile Co. Ltd.
               
            
                  95
               
               
                  Shaoguan City Lehua Ceramic Sanitary Ware Co. Ltd.
               
            
                  96
               
               
                  Shunde Area Foshan Lehua Ceramic Sanitary Ware Co. Ltd.
               
            
                  97
               
               
                  Sinyih Ceramic (China) Co. Ltd.
               
            
                  98
               
               
                  Sinyih Ceramics (Penglai) Co. Ltd.
               
            
                  99
               
               
                  Southern building materials and Sanitary Co. Ltd. of Qingyuan
               
            
                  100
               
               
                  Tangshan Huida Ceramic group Co. Ltd.
               
            
                  101
               
               
                  Tangshan Huida Ceramic Group Huiquin Co. Ltd.
               
            
                  102
               
               
                  Tegaote Ceramics Co. Ltd
               
            
                  103
               
               
                  Tianjin (TEDA) Honghui Industry & Trade Co. Ltd.
               
            
                  104
               
               
                  Topbro Ceramics Co. Ltd.
               
            
                  105
               
               
                  Xingning Christ Craftworks Co. Ltd.
               
            
                  106
               
               
                  Zhao Qing City Shenghui Ceramics Co. Ltd.
               
            
                  107
               
               
                  Zhaoqing Jin Ouya Ceramics Co. Ltd.
               
            
                  108
               
               
                  Zhaoqing Lehua Ceramic Sanitary Ware Co. Ltd.
               
            
                  109
               
               
                  ZhaoQing Zhongcheng Ceramics Co. Ltd.
               
            
                  110
               
               
                  Zibo Hualiansheng Ceramics Co. Ltd.
               
            
                  111
               
               
                  Zibo Huaruinuo Ceramics Co. Ltd.
               
            
                  112
               
               
                  Zibo Tongyi Ceramics Co. Ltd.
               
            
   
      ПРИЛОЖЕНИЕ II
      Върху валидната търговска фактура, посочена в член 1, параграф 3, трябва да фигурира декларация, подписана от служител на субекта, издал търговската фактура, в следния формат:
      
                  1.
               
               
                  Име и длъжност на служителя на субекта, издал търговската фактура.
               
            
                  2.
               
               
                  Следната декларация:
                  „Аз, долуподписаният, заявявам, че (количество) керамични плочки, продавани за износ в Европейския съюз, включени в настоящата фактура, са произведени от (име на дружеството и регистрирано седалище) (допълнителен код по ТАРИК) в (засегнатата държава). Декларирам, че предоставената в настоящата фактура информация е пълна и вярна.
                  Дата и подпис“